b'\n_START_ARTICLE_\nOliver Effers\xc3\xb8e\n_START_PARAGRAPH_\nOliver Johan Thomas Ludvig Effers\xc3\xb8e (20. marts 1863 i Tver\xc3\xa5 p\xc3\xa5 Suder\xc3\xb8, F\xc3\xa6r\xc3\xb8erne \xe2\x80\x93 8. marts 1933 i Charlottenlund) var en f\xc3\xa6r\xc3\xb8sk politiker og sysselmand._NEWLINE_Han var s\xc3\xb8n af sysselmand Gudmund Effers\xc3\xb8e og hustru Cathrine Elisabeth Helene f. M\xc3\xbcller (d\xc3\xb8d 1903), blev exam.jur. 1882, fuldm\xc3\xa6gtig p\xc3\xa5 sysselmandens kontor i Suder\xc3\xb8 1883-94, sysselmand for Suder\xc3\xb8 Syssel fra 1894 indtil 1920, postekspedit\xc3\xb8r i Trangisv\xc3\xa5g 1883-1905, medlem af Lagtinget 1889-92, 1900-01 og fra 1905 til 1931 samt medlem af Folketinget for F\xc3\xa6r\xc3\xb8erne (Venstrereformpartiet) fra 1906 til 1913._NEWLINE_1917 til 1924 var han gruppeformand for Sambandsflokkurin og 1924-28 og 1930-32 var han formand for Lagtinget._NEWLINE_Han var formand for Suder\xc3\xb8 Selvhj\xc3\xa6lpsforening og Tveraa Afholdsforening samt forskellige lokale institutioner og desuden Ridder af Dannebrog og Dannebrogsmand._NEWLINE_Gift med Susanne Astrid f. Svendsen (d\xc3\xb8d 1902), datter af sognepr\xc3\xa6st Frederik Svendsen (d\xc3\xb8d 1879) og hustru Sigrid f. Effers\xc3\xb8e.'